《次韵木蕴之状元义乌道中一首》
宋代·喻良能

奔走尘埃老未休，每思上下两岩稠。
关心簿领三书考，回首家山两换秋。
搘腹自怜鹪鼹小，江湖谁计雁凫留。
又遮西日长安去，惭愧平生马少游。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。